b'\n_START_ARTICLE_\nOgnjeni vrtinec\n_START_PARAGRAPH_\nOgnjeni vrtinec (tudi ognjeni hudi\xc4\x8d ali ognjeni tornado) je redek fenomen, pri katerem ogenj pod ustreznimi pogoji (predvsem temperatura zraka in zra\xc4\x8dni tokovi) pridobi zmo\xc5\xbenost navpi\xc4\x8dnega vrtin\xc4\x8denja in oblikuje tornadu podoben vrtinec. Ognjeni vrtinci lahko izhajajo iz samega ognja, lahko pa so lo\xc4\x8deni od njega tako na obmo\xc4\x8dju po\xc5\xbeara kot tudi izven njega._NEWLINE_Ve\xc4\x8dina najve\xc4\x8djih ognjenih vrtincev vznikne iz gozdnih po\xc5\xbearov kot posledica dviganja toplega zraka in konvergence, tj. kro\xc5\xbeenja zra\xc4\x8dnih tokov v smeri navzgor. Obi\xc4\x8dajno so visoki od 10-50 m in nekaj metrov \xc5\xa1iroki in so obstojni le nekaj minut. Nekateri so lahko visoki ve\xc4\x8d kot kilometer, imajo hitrost vetrov v notranjosti preko 160 km/h in so obstojni ve\xc4\x8d kot 20 minut. Imajo tudi sposobnost izruvanja dreves, visokih do 15 m._NEWLINE_Najve\xc4\x8dji ognjeni vrtinec je nastal kot posledica Velikega potresa Kant\xc5\x8d leta 1923 na Japonskem. Potres je med drugim povzro\xc4\x8dil ognjeni vihar velikosti mesta, iz katerega je vzniknil gigantski ognjeni vrtinec, ki je v 15 minutah pobil okoli 38.000 ljudi v regiji Hifukusho-Ato blizu Tokia. Naslednji znani primer ognjeni vrtinci, ki so nastali zaradi udara strele v skladi\xc5\xa1\xc4\x8de olja in posledi\xc4\x8dnega razvitja ognjenega viharja v mestu San Luis Obispo (Kalifornija), ki je trajal 4 dni; ve\xc4\x8dji ognjeni vrtinci so nosili razbitine ve\xc4\x8d kot 5 km dale\xc4\x8d. Iz omenjenih primerov je razvidno, da je ena izmed najve\xc4\x8djih nevarnosti teh vrtincev njihova sposobnost spro\xc5\xbeenja po\xc5\xbearov dale\xc4\x8d od mesta izvornega po\xc5\xbeara, kar lahko zelo pove\xc4\x8da obseg naravne katastrofe.'